techiaith/cofnodycynulliad_en-cy huggingface dataset:
English: I'd like to ask the leader of the house for a statement relating to the steel industry. I've been pre-empted a little bit by the statement, which I saw when I sat down this afternoon, but over the last couple of weeks, we've actually seen some progress in relation to, perhaps, moving forward in the steel industry. Only this weekend, we saw the news that it's likely that Tata Steel are selling their speciality steels to Liberty Steel, and that seems to be moving forward, but that still leaves the strip products. I note that the statement that we received this afternoon from the Cabinet Secretary for Economy and Infrastructure highlights that he has written to Ratan Tata and that he is expecting some answer, but I think it's time we have the opportunity to have an oral statement, on which we can ask some serious questions based on fact and not rumours that are happening in the steel industry, to ensure that the uncertainty that is still hanging over some of our areas, particularly in my constituency, is cleared up as much as possible - that we see a bright future and that the Welsh Government is taking steps forward. I appreciate that some of those levers are with the UK Government, but perhaps we can also have a link in to what actions and discussions they've had with the UK Government on the future of steel.
Welsh: Hoffwn ofyn i arweinydd y tŷ am ddatganiad sy'n ymwneud â'r diwydiant dur. Mae'r datganiad eisoes wedi crybwyll yr hyn sydd gennyf i'w ddweud, a welais pan eisteddais i lawr y prynhawn yma, ond yn ystod yr ychydig wythnosau diwethaf, rydym wedi gweld rhywfaint o gynnydd mewn gwirionedd o ran datblygiad, efallai, yn y diwydiant dur. Dim ond y penwythnos hwn, gwelsom y newyddion ei bod hi'n debygol bod Tata Steel yn gwerthu eu dur arbenigol i Liberty Steel, ac ymddengys fod hynny'n mynd yn ei flaen, ond mae hynny'n dal i adael y cynhyrchion strip ar ôl. Nodaf fod y datganiad a gawsom y prynhawn yma gan Ysgrifennydd y Cabinet dros yr Economi a'r Seilwaith yn amlygu ei fod wedi ysgrifennu at Ratan Tata a'i fod yn disgwyl ateb o ryw fath, ond rwy'n credu ei bod hi'n amser i ni gael y cyfle i gael datganiad llafar, y gallwn ni ofyn cwestiynau difrifol yn ei gylch yn seiliedig ar ffeithiau ac nid sïon a geir ynglŷn â'r diwydiant dur, er mwyn sicrhau y ceir gwared ar yr ansicrwydd sy'n dal i fodoli yn rhai o'n hardaloedd, yn enwedig yn fy etholaeth i, gymaint ag y bo modd - ein bod yn gweld dyfodol disglair a bod Llywodraeth Cymru yn cymryd camau ymlaen. Rwy'n sylweddoli bod gan Lywodraeth y DU rai o'r dulliau ysgogi hynny, ond efallai y gallwn ni gael gwybod pa gamau a thrafodaethau y maen nhw wedi'u cael gyda Llywodraeth y DU ar ddyfodol dur.
English: There's no question that the Cabinet Secretary will want to engage, as he has shown this afternoon, and update Members accordingly.
Welsh: Does dim amheuaeth y bydd yr Ysgrifennydd Cabinet yn awyddus i gymryd rhan, fel y mae wedi dangos y prynhawn yma, a rhoi diweddariad i'r Aelodau yn unol â hynny.
English: The Member raises two important issues. On your first point, of course, in terms of AF and the prevention and detection to prevent strokes - that is a very important point. I think it's important to note that, from the most recent stroke annual report, over the last 10 years, survival rates following a stroke for people aged 74 and under have improved and the number of people dying from strokes is also reducing. But that has to be partly due to the raising of awareness as you describe, and we will be taking that forward. On your second point, of course, these are recommendations that were made regarding RIFW by the Public Accounts Committee - you were the Chair at the time - and those recommendations are being implemented.
Welsh: Mae'r Aelod yn codi dau fater pwysig. O ran eich pwynt cyntaf, wrth gwrs, o ran AF a'r broses o atal a chanfod er mwyn atal strôc - mae hwnnw'n bwynt pwysig iawn. Credaf ei bod hi'n bwysig nodi, o'r adroddiad blynyddol diweddaraf yn ymwneud â strôc, dros y 10 mlynedd diwethaf, fod cyfraddau goroesi yn dilyn strôc ar gyfer pobl 74 oed ac iau wedi gwella a bod nifer y bobl sy'n marw o strôc hefyd yn lleihau. Ond mae'n rhaid bod hynny'n rhannol o ganlyniad i godi ymwybyddiaeth, fel y gwnaethoch chi ddisgrifio, a byddwn ni'n bwrw ymlaen â hynny. O ran eich ail bwynt, wrth gwrs, mae'r rhain yn argymhellion a wnaed gan y Pwyllgor Cyfrifon Cyhoeddus ynghylch CBCA - chi oedd y Cadeirydd ar y pryd - a chaiff yr argymhellion hynny eu gweithredu.
English: Item 3 on the agenda is a statement by the Cabinet Secretary for Finance and Local Government on the Landfill Disposals Tax (Wales) Bill, and I call on Mark Drakeford to speak to the statement.
Welsh: Eitem 3 ar yr agenda yw datganiad gan Ysgrifennydd y Cabinet dros Gyllid a Llywodraeth Leol ynglŷn â'r Bil Treth Gwarediadau Tirlenwi (Cymru), a galwaf ar Mark Drakeford i roi'r datganiad.
English: I thank Mike Hedges for both those questions. Of course, I recognise the point he makes about the border and sensitivity to different rates on either side of it. I will not be declaring my hand in relation to tax rates in this Bill until the autumn of next year. I notice that, in Scotland, where my colleague there has had to do this already, the decision was to set identical rates with those across the border and, no doubt, that reflected the arguments that the Member has just made. He will have noticed, I know, that as far as illegal waste is concerned, the Bill provides the power to set a separate rate of tax on illegal waste deposits, and I will be thinking hard about what that rate might be and how it might need to reflect the costs of pursuing those people who, in the end, will be obliged to pay it. In relation to the community grant scheme, this issue of the mileage around the site and who should benefit from it has been one of the more lively debates in the consultation that we've carried out with stakeholders about our idea here. I said in my statement that I will be publishing a paper on the communities fund in advance of my appearance before the Finance Committee on 15 December, and I will certainly be reflecting on that issue in that paper.
Welsh: Diolch i Mike Hedges am y ddau gwestiwn yna. Wrth gwrs, rwy'n cydnabod y pwynt y mae'n ei wneud am y ffin a sensitifrwydd tuag at gyfraddau gwahanol ar y ddwy ochr iddi. Ni fyddaf yn datgan y manylion ynglŷn â chyfraddau treth yn y Bil hwn tan hydref y flwyddyn nesaf. Rwy'n sylwi eu bod, yn yr Alban, lle mae fy nghydweithiwr yno wedi gorfod gwneud hyn eisoes, wedi penderfynu pennu cyfraddau sy'n union yr un fath â'r rhai dros y ffin ac, yn ddiau, roedd hynny'n adlewyrchu'r dadleuon y mae'r Aelod newydd eu gwneud. Bydd ef wedi sylwi, rwy'n gwybod, cyn belled ag y mae gwastraff anghyfreithlon dan sylw, bod y Bil yn darparu pŵer i bennu cyfradd dreth ar wahân ar warediadau gwastraff anghyfreithlon, a byddaf yn meddwl yn galed am beth fydd y gyfradd honno a sut y gallai fod angen iddi adlewyrchu costau mynd ar ôl y bobl hynny a fydd, yn y pen draw, yn gorfod ei thalu. O ran y cynllun grant cymunedol, mae'r mater hwn ynglŷn â'r milltiroedd o amgylch y safle a phwy ddylai elwa arno wedi bod yn un o'r dadleuon mwyaf bywiog yn yr ymgynghoriad yr ydym wedi'i gynnal gyda rhanddeiliaid am ein syniad yma. Dywedais yn fy natganiad y byddaf yn cyhoeddi papur ar y gronfa cymunedau cyn imi ymddangos gerbron y Pwyllgor Cyllid ar 15 Rhagfyr, a byddaf yn sicr yn myfyrio ar y mater hwnnw yn y papur hwnnw.
English: Can I just remind the next speakers now that we've had the main speakers in your parties, and so this is a statement and not an opportunity for a speech? Simon Thomas.
Welsh: A gaf i atgoffa'r siaradwyr nesaf yn awr ein bod wedi cael y prif siaradwyr yn eich pleidiau, ac felly mai datganiad yw hwn ac nid cyfle am araith? Simon Thomas.
English: Thank you, Minister, I welcome your statement but, I have to say, a mention of a new tax to Wales on disposals of waste to landfill could certainly set some alarm bells ringing in my constituency, given the direct correlation between their weekly or, what are now in some areas, monthly bin collections and the levels of council tax in Wales under a Welsh Labour Government. Of course, you will be aware that, in Conwy, there is the first pilot scheme of four-weekly bin collections across a large number of properties. The impact that this is having on our residents is really bad and many are feeling now that they cannot cope. Last week, 'Week in, Week Out: Keeping a Lid On It' highlighted the many problems associated with this. Yet, when some household bins were checked before collection, a large percentage of their rubbish could, in fact, actually be recycled. Now, despite, as has been mentioned, the high recycling targets set by Welsh Government, and despite local authorities providing expensive recycling facilities and receptacles, there is still this huge mismatch between domestic waste and other items that, ultimately, end up in landfill sites.
Welsh: Diolch, Weinidog; rwy'n croesawu eich datganiad, ond, mae'n rhaid imi ddweud, gallai sôn am dreth newydd i Gymru ar warediadau gwastraff i safleoedd tirlenwi yn sicr achosi gofid i rai pobl yn fy etholaeth i, o ystyried y gydberthynas uniongyrchol rhwng eu casgliadau biniau wythnosol neu, fel y maent bellach mewn rhai ardaloedd, misol a lefelau'r dreth gyngor yng Nghymru o dan Lywodraeth Lafur Cymru. Wrth gwrs, byddwch yn ymwybodol, yng Nghonwy, y ceir y cynllun arbrofol cyntaf o gasgliadau bin bob pedair wythnos ar draws nifer fawr o eiddo. Mae hyn yn cael effaith wirioneddol wael ar ein trigolion ac mae llawer yn teimlo erbyn hyn na allant ymdopi. Yr wythnos diwethaf, bu 'Week in, Week Out: Keeping a Lid On It' yn tynnu sylw at y problemau niferus sy'n gysylltiedig â hyn. Eto i gyd, pan gafodd biniau rhai cartrefi eu harchwilio cyn eu casglu, roedd canran fawr o'u sbwriel, mewn gwirionedd, yn sbwriel y gellid ei ailgylchu. Nawr, er gwaethaf, fel y crybwyllwyd, y targedau ailgylchu uchel a osodwyd gan Lywodraeth Cymru, ac er gwaethaf y ffaith fod yr awdurdodau lleol yn darparu cyfleusterau a chynwysyddion ailgylchu drud, mae'r camgymhariad enfawr hwn yn dal i fodoli rhwng gwastraff domestig ac eitemau eraill sydd, yn y pen draw, yn mynd i safleoedd tirlenwi.
English: We have got 60 minutes for this debate.
Welsh: Mae gennym 60 munud ar gyfer y ddadl hon.
English: I asked you to come to a question, please. I'm asking you to come to a question, please.
Welsh: Gofynnais i chi ddod at gwestiwn, os gwelwch yn dda. Rwy'n gofyn ichi ddod at gwestiwn, os gwelwch yn dda.
English: Okay. I do have a couple of questions related to your statement.
Welsh: Iawn. Mae gennyf un neu ddau o gwestiynau sy'n ymwneud â'ch datganiad.
English: Well, hurry up then. A question, I said, but carry on. Go on, carry on.
Welsh: Wel, brysiwch te. Cwestiwn, ddywedais i, ond ewch ymlaen. Ewch ymlaen, da chi.
English: Firstly, I'd like to ask about enforcement. We know that prosecution rates for fly-tipping are notoriously low in Wales. There was just a 0.3 per cent successful prosecution rate across the country. The Cabinet Secretary mentioned urban areas when it comes to fly-tipping, but I can tell you, in Aberconwy, there are many picturesque, rural tourism sites that are very, very badly impacted by this. So, my question is: can you explain how this tax, particularly in regard to Part 4, unauthorised sites, will actually be enforced? How will you use this Bill to actually make it very difficult, if you like, for people to be able to blight our countryside? Because, if you've got a Bill coming through, you've got to be able to use this lever and tools within that to actually bring some improvement. Secondly, you note that some of the revenue raised will go towards environmental and community projects in areas affected by waste disposal and landfill, and I have to say I really welcome this part of it, because you'll be aware of the Wales recycling environmental network, and I have to say that scheme has been fantastic. My own constituency has benefited from that, and so, really, this is putting back into the community and it's actually, hopefully, going to impact on those who decide to break the law and will help communities, in the main. Thank you.
Welsh: Yn gyntaf, hoffwn holi am orfodi. Rydym yn gwybod bod Cymru yn enwog am gyfraddau isel o ran erlyn am dipio anghyfreithlon. Dim ond 0.3 y cant oedd y gyfradd erlyniadau llwyddiannus ar draws y wlad. Soniodd Ysgrifennydd y Cabinet am ardaloedd trefol o ran tipio anghyfreithlon, ond gallaf ddweud wrthych, yn Aberconwy, bod llawer o safleoedd twristiaeth gwledig hardd y mae hyn yn cael effaith wael iawn, iawn arnynt. Felly, fy nghwestiwn yw: a allwch chi egluro sut y caiff y dreth hon, yn enwedig o ran Rhan 4, safleoedd heb awdurdod, ei gorfodi mewn gwirionedd? Sut y byddwch chi'n defnyddio'r Bil hwn i'w gwneud yn anodd iawn, os mynnwch chi, i bobl allu difetha ein cefn gwlad? Oherwydd, os oes gennych chi Fil yn dod drwodd, mae'n rhaid ichi allu defnyddio'r ysgogiad hwn a'r offer o fewn hynny i gyflawni rhywfaint o welliant gwirioneddol. Yn ail, rydych yn nodi y bydd rhywfaint o'r cyllid a godir yn mynd tuag at brosiectau amgylcheddol a chymunedol mewn ardaloedd y mae gwaredu gwastraff a thirlenwi yn effeithio arnynt, ac mae'n rhaid imi ddweud fy mod wir yn croesawu'r rhan hon o hyn, oherwydd byddwch yn gwybod am rwydwaith amgylcheddol ailgylchu Cymru, ac mae'n rhaid imi ddweud bod y cynllun hwnnw wedi bod yn wych. Mae fy etholaeth fy hun wedi elwa ar hynny, ac felly, a dweud y gwir, mae hyn yn rhoi yn ôl i'r gymuned a bydd mewn gwirionedd, gobeithio, yn effeithio ar y bobl hynny sy'n penderfynu torri'r gyfraith a bydd yn helpu cymunedau, ar y cyfan. Diolch.
English: I thank the Member for what she said at the end of her contribution in relation to community projects, and the work of WRAP. I look forward to being able to share with all Members of the National Assembly the paper that I will produce on the community fund, and I completely appreciate that almost all Members here will have had some experience of it in their own constituencies and I'm very keen to learn from that experience to make sure that we design that scheme in the most effective way possible. On the points that the Member made about enforcement, I tried my best earlier on to distinguish between the sorts of activities that she described, which I absolutely recognise from my own experience cause huge nuisance and distress to people who are affected by them, and the large-scale, organised illegal activity that this Bill is designed to tackle. There will be an overlap between the activities that my colleague, Lesley Griffiths, has responsibility for through local authorities and this Bill, but that is not the primary focus of the Bill in front of the National Assembly this afternoon.
Welsh: Diolch i'r Aelod am yr hyn a ddywedodd ar ddiwedd ei chyfraniad ynglŷn â phrosiectau cymunedol, a gwaith WRAP. Rwy'n edrych ymlaen at gael rhannu â holl Aelodau'r Cynulliad Cenedlaethol y papur y byddaf yn ei lunio ar y gronfa gymunedol, ac rwy'n llwyr sylweddoli y bydd bron bob un o'r Aelodau yma wedi cael rhywfaint o brofiad o hynny yn eu hetholaethau eu hunain ac rwy'n awyddus iawn i ddysgu o'r profiad hwnnw i wneud yn siŵr ein bod yn llunio'r cynllun hwnnw yn y ffordd fwyaf effeithiol posibl. O ran y pwyntiau a wnaeth yr Aelod am orfodi, gwnes fy ngorau yn gynharach i wahaniaethu rhwng y mathau o weithgareddau a ddisgrifiodd; rwy'n gwybod yn iawn o fy mhrofiad fy hun eu bod yn achosi niwsans a gofid mawr i bobl y maent yn effeithio arnynt, a'r gweithgarwch anghyfreithlon ar raddfa fawr a drefnwyd y mae'r Bil hwn wedi'i lunio i ymdrin ag ef. Bydd gorgyffwrdd rhwng y gweithgareddau y mae fy nghyd-Aelod, Lesley Griffiths, yn gyfrifol amdanynt drwy awdurdodau lleol a'r Bil hwn, ond nid dyna yw prif bwyslais y Bil sydd gerbron y Cynulliad Cenedlaethol y prynhawn yma.
English: Can I thank the Cabinet Secretary for his statement? I was very pleased to accompany you yesterday, Cabinet Secretary, to a very chilly site in Merthyr Tydfil, the Trecatti site. The microclimate there, actually, that you experienced is called 'an overcoat colder'. I was particularly pleased to be there with you on that day when you brought the Bill into the National Assembly, as we take this step forward towards the devolution of tax in Wales as a key component of the Welsh Government's very welcome strategy towards aiming to achieve a zero-waste Wales. But, as we've already heard, the aim of this tax is actually to reduce itself as we go forward, and my question is really about the community grants scheme funding, because, as that revenue decreases, so the funds available to the grants scheme will decrease, and I did talk to you yesterday about the excellent projects that have benefited from the Biffa funds in my constituency. So, can I ask you, Cabinet Secretary, to confirm that, when you do review the community grants scheme, you'll give consideration to alternative sources of funding for such schemes as that landfill disposals tax diminishes?
Welsh: A gaf i ddiolch i Ysgrifennydd y Cabinet am ei ddatganiad? Roeddwn yn falch iawn o fynd gyda chi ddoe, Ysgrifennydd y Cabinet, i safle oer iawn ym Merthyr Tudful, safle Trecatti. Mae'r microhinsawdd yno, mewn gwirionedd, y gwnaethoch ei brofi yn cael ei alw 'un got fawr yn oerach'. Roeddwn yn arbennig o falch o fod yno gyda chi ar y diwrnod hwnnw pan ddaethoch â'r Bil hwn i'r Cynulliad Cenedlaethol, wrth inni gymryd y cam hwn yn un o elfennau allweddol strategaeth Llywodraeth Cymru sydd i'w chroesawu'n fawr tuag at y nod o gyflawni Cymru ddiwastraff. Ond, fel yr ydym eisoes wedi'i glywed, nod y dreth hon mewn gwirionedd yw ei lleihau ei hun wrth inni symud ymlaen, ac mae fy nghwestiwn yn ymwneud â chyllid y cynllun grantiau cymunedol, oherwydd, wrth i'r cyllid hwnnw leihau, bydd yr arian sydd ar gael i'r cynllun grantiau yn lleihau hefyd, ac fe wnes i siarad â chi ddoe am y prosiectau ardderchog sydd wedi elwa ar yr arian Biffa yn fy etholaeth i. Felly, a gaf i ofyn ichi, Ysgrifennydd y Cabinet, i gadarnhau, pan fyddwch yn adolygu'r cynllun grantiau cymunedol, y byddwch yn ystyried ffynonellau cyllid eraill ar gyfer cynlluniau o'r fath wrth i'r dreth gwarediadau tirlenwi leihau?
English: Can I thank Dawn Bowden both for her question and for her company yesterday on the snow-capped hills of Merthyr? As we stood there, our only consolation was that members of the media had been sent out 25 minutes before us and had been enjoying the view for a lot longer than we needed to. The points she makes about the community fund are well made, and it was very good to hear directly both from her and from people running that site the way in which they had been able to make a contribution to some very important local environmental activities. My aim, as I've said, is to design a scheme that is administered in the most effective and slimmed-down way in order to go on putting investment into the community aspect of the fund for as long as we can, while revenues allow.
Welsh: Hoffwn ddiolch i Dawn Bowden, am ei chwestiwn ac am ei chwmni ddoe ar fryniau eiraog Merthyr. Wrth inni sefyll yno, ein hunig gysur oedd bod aelodau o'r cyfryngau wedi eu hanfon yno 25 munud o'n blaenau a'u bod wedi bod yn mwynhau'r olygfa am gyfnod llawer hwy nag yr oedd angen i ni ei wneud. Mae hi'n gwneud ei phwyntiau'n dda am y gronfa gymunedol, ac roedd yn braf iawn cael clywed yn uniongyrchol ganddi hi a gan bobl sy'n cynnal y safle hwnnw am y ffordd yr oeddent wedi llwyddo i wneud cyfraniad at weithgareddau amgylcheddol lleol pwysig iawn. Fy nod, fel yr wyf wedi'i ddweud, yw llunio cynllun sydd wedi'i weinyddu yn y ffordd fwyaf effeithiol a diwastraff er mwyn parhau i fuddsoddi yn yr agwedd gymunedol ar y gronfa cyhyd ag y gallwn, tra bo'r cyllid yn caniatáu hynny.
English: I very much welcome the proposals to tackle tax evasion, because it's obvious that that is one of the things that people will do. Residents around Wedal Road disposal site report commercial operators giving residents a tenner to dispose of commercial waste to avoid them having to do that. So, I suppose my question on that one is: will the resident who accepts the tenner - who therefore doesn't have to pay anything - will they be subject to this unauthorised transaction tax, because they obviously know what they're doing when they're accepting this waste? Secondly, there's a huge differential in the number of incidents reported by different local authorities and the amount of money they spend on trying to track down fly-tippers and I'd be interested to know a bit more about what incentive there might be for local authorities to ensure that they are tackling fly-tippers by being able to apply for additional funds to, for example, educate building contractors not just to dispose of their commercial waste appropriately, but also to actually reduce the amount of waste they generate in the construction industry. There are all sorts of ways in which this can be done, through using all the materials that are generated in the building on site, and some are much better at that than others. Also, whether money would be available to talk to retailers about how to reduce excessive packaging, which I know is something that residents regularly are concerned about - . But overall, obviously, I think -
Welsh: Rwy'n croesawu'n fawr y cynigion i ymdrin ag osgoi talu treth, oherwydd mae'n amlwg bod hynny'n un o'r pethau y bydd pobl yn ei wneud. Mae trigolion o gwmpas safle gwaredu Wedal Road yn sôn am weithredwyr masnachol sy'n rhoi deg punt i drigolion i waredu gwastraff masnachol er mwyn osgoi gorfod gwneud hynny eu hunain. Felly, mae'n debyg mai fy nghwestiwn am hynny yw: a fydd y trigolyn sy'n derbyn y deg punt - nad yw, felly, yn gorfod talu dim - a fydd yn gorfod talu'r dreth hon ar drafodiadau heb awdurdod, oherwydd mae'n amlwg yn gwybod beth mae'n ei wneud wrth dderbyn y gwastraff hwn? Yn ail, mae gwahaniaeth enfawr rhwng nifer y digwyddiadau yr hysbyswyd amdanynt gan wahanol awdurdodau lleol a faint o arian y maen nhw'n ei wario ar geisio dod o hyd i dipwyr anghyfreithlon a byddai gennyf ddiddordeb mewn cael gwybod ychydig mwy am gymhelliant posibl i awdurdodau lleol i sicrhau eu bod yn ymdrin â thipwyr anghyfreithlon drwy allu gwneud cais am arian ychwanegol i, er enghraifft, addysgu contractwyr adeiladu nid yn unig i gael gwared ar eu gwastraff masnachol yn briodol, ond hefyd i leihau faint o wastraff a gynhyrchir ganddynt yn y diwydiant adeiladu yn y lle cyntaf. Mae pob math o ffyrdd y gellir gwneud hyn, drwy ddefnyddio'r holl ddeunyddiau sy'n cael eu cynhyrchu yn yr adeilad ar y safle, ac mae rhai'n llawer gwell am wneud hynny nag eraill. Hefyd, a fyddai arian ar gael i siarad ag adwerthwyr ynglŷn â sut i leihau pecynnu gormodol; rwy'n gwybod bod hynny'n rhywbeth y mae trigolion yn rheolaidd yn pryderu amdano - . Ond yn gyffredinol, yn amlwg, rwy'n meddwl -
English: Thank you. I think you've had three questions. Thank you.
Welsh: Diolch. Rwy'n credu eich bod wedi cael tri chwestiwn. Diolch.